এই আন্তর্জাতিক অনুষ্ঠান আয়োজন করায় আয়োজকদের ধন্যবাদ জানিয়ে রাষ্ট্রপতি আশা প্রকাশ করেন, প্রদর্শনীটি এ দেশ ও অঞ্চলের সংস্কৃতি, চারুকলা, ইতিহাস ও ঐতিহ্যকে সমৃদ্ধ করবে। আবদুল হামিদ বলেন, ‘আমাদের মনে রাখতে হবে, শিল্পের সৌন্দর্যানুরাগ ও আবেদন সীমাহীন ও চিরস্থায়ী। জাতীয় সংস্কৃতির পাশাপাশি প্রত্যেকটি শিল্পকর্ম ব্যক্তির চিন্তাধারা, আদর্শ প্রকাশ করে।’ তিনি বলেন, ‘তাই শিল্পকর্ম ও শৈল্পিক চিন্তা ব্যক্তিগত হলেও এসব সৃষ্টিশীল কর্মকাণ্ডের ব্যাপ্তি চিরদিনের।’